cyanic-selkie/wikianc huggingface dataset:
உரம்
மண்ணிற்கு மேலும் வளமூட்ட பொதுவாக மாட்டுச் சாணம், இலை, தழை, எரு, ஆட்டுப் புழுக்கை போன்று இயற்கைக் கழிவுப் பொருட்கள் நிலத்திற்கு உரமாக இடப்படுகின்றன. இவையும் இயற்கை உரங்களே ஆகும். அன்றாடம் கூட்டிப் பெருக்கும் குப்பைக் கூளங்களை குழியிட்டு கழிவு நீரைப் பாய்ச்சி உரமாக்குவதும் உண்டு. இது கலப்பு உரம் அல்லது தொழு உரம் (கம்போஸ்ட்) என அழைக்கப்படுகிறது. சத்திழக்கும் மண்ணுக்கு மேலும் வளமூட்ட இயற்கை உரங்களின் தன்மைகளைக் கொண்ட செயற்கை உரங்களை வேதியியல் அடிப்படையில் தொழிற்சாலைகளில் தயாரிக்கிறார்கள். இவற்றை செயற்கை உரங்கள் என்கிறோம். இவ்வகை உரங்கள் நைட்ரசன் (தொழிற்சாலையிலும்), பாஸ்பரஸ், பொட்டாசியம் (சுரங்கத்திலுருந்து வெட்டியெடுக்கப்பட்டவைகளிருந்து) போன்ற வேதியியல் பொருளினின்றும் தயாரிக்கப்படுகிறது. இயற்கை உரம், கலப்பு உரம் இவற்றோடு வேதியியல் உரங்களும் மண்ணிற்குச் சத்தூட்டி தாவரப் பயிர்கள் செழித்து வளர வழி கோலுகின்றன. அறிவியலின் வளர்ச்சி காரணமாக உற்பத்தியைப் பெருக்க, நல்ல தரமான விளைபொருட்கள் கிடைக்க, செயற்கை உரங்கள் பெருமளவில் தயாரிக்கப்பட்டு பயன்படுத்தப்படுகின்றன.
உரம் தழை (நைட்ரசன்) மணி (பாஸ்பரஸ்), சாம்பல் (பொட்டாசியம்), ஆகிய முக்கிய முதல் நிலை பேரூட்டக்  கனிம சத்துகளையும் கால்சியம், மக்னீசியம், கந்தகம் ஆகிய இரண்டாம் நிலை ஊட்டச் சத்துக்களையும் இரும்பு,  துத்தநாகம், போரான், மாலிப்டினம், தாமிரம், மாங்கனீசு போன்ற தாதுப்பொருட்களையும் நிலத்திற்குத்  தருகிறது. நிலத்தின் தன்மை விளைவிக்கப்படும் பயிரின் இயல்பு, தட்பவெப்ப சூழ்நிலை ஆகியவற்றைப் பொறுத்து தேவைப்படும் சத்தை எவ்வகை உரத்தின் மூலம் பெறுவது என்பதைத் தீர்மானித்து அவ்வகை உரத்தை நிலத்திற்கு இடவேண்டும். அப்போதுதான் விரும்பிய பலன் கிட்டும். உரமிடுவதற்கென தனி எந்திரங்கள் தற்போது பயன்படுத்தப்படுகின்றன.
அளவுக்கு மீறிய உரமிடுவதால், நிலம், பயிர் மற்றும் உணவு ஆகியவை நச்சுத் தன்மையடைவதுடன் அதிகப்படியான உரங்கள் அல்லது உரங்களிலுள்ள தேவையற்ற பொருட்கள் பாசன நீரால் கழுவிச்செல்லப்பட்டு ஆறுகளிலும் நீர் நிலைகளிலும் தேங்குகிறது. அவற்றிலுள்ள வேதியியற் கனிமங்களினால் நீர் நிலைகளும் நச்சுத் தன்மை அடைகின்றன. மேலும், கழிவிலுள்ள நைட்ரேட் நைதரசன் மற்றும் அதிகப்படியான ஊட்டச் சத்துக்கள் நீர் நிலைகளில் பாசிப் பெருக்கதிற்கும் (algal bloom) அதனால் ஏற்படும் ஆக்சிஜன் குறைவிற்கும் (eutrophication) காரணமாகின்றது. உரங்களில் இருந்து கிடைக்கும் கழிவுப் பொருட்களை நீர்நிலைகளில் சேர்ப்பதற்கு முன், உயிரியல் முறையில் நைட்ரேட்டுகளாக மாற்றியோ அல்லது நைதரசனை அகற்றியோ சூழல் மாசடையாது ஓரளவு காக்கமுடியும்.
வரலாறு
மண்வள மேலாண்மை உழவர்களால் பல்லாயிரம் ஆண்டுகளகவே மேற்கொள்ளப்பட்டுவருகிறது. எகுபதியர்களும் உரோம்ர்களும் பாபில்லோனியர்களும் மிகமுந்திய கிரேக்கர்களும் பண்ணைகளுக்கு அவற்றின் விளைச்சல்திறனைக் கூட்ட, கனிமங்க அல்லது உரங்களைப் பயன்படுத்தியதாகப் பதிவுகள் செய்துள்ளனர். தாவர் ஊட்டம் சார்ந்த் அறிவியல் 19 ஆம் நூற்றாண்டில் செருமானிய வேதியியலாளர் யசுட்டசு வான் இலய்பிகு என்பவராலும் பிறராலும் தோன்றியது. பிரித்தானியத் தொழில்முனைவோராகிய ஜான் பென்னட் இலாவேசு 1837 இல் பானைகளில் வளர்த்த தாவரங்களுக்கு பலவகை உரங்களை இட்டு தரங்களின்பால் அவற்றின் விளைவுகளை அறியும் செய்முறைகளை மேற்கொண்டார், ஓரிரு ஆண்டுகளுக்குப் பிறகு இந்தச் செய்முறையை வயலில் உள்ள பயிர்களிலும் மேற்கொண்டார். இதன் விளைவாக, 1842 இல் ஓர் உரத்துக்குப் பதிவுரிமம் பெற்றார். இந்த உரம் பாசுவேற்றுகளைக் கந்தக அமிலத்துடன் வேதிவினை புரியச் செய்து உருவக்கப்பட்டது. இதுவே முதலில் உருவாகிய செயற்கை உரமாகும். அடுத்த ஆண்டே தான் அரை நூற்றாண்டுக்கும் மேலாக உரோதசுட்டெடு வறள்பயிர்கள் அராய்ச்சி நிறுவனத்ஹ்தில் உடனிருந்து பணிபுரிந்த யோசாப்பு என்றி கில்பர்ட்டு பணிகளைப் பட்டியலிட்டு வெளியிட்டார்.
தழைச்சத்துவகை (காலகவகை) உரமாக்கத்தின் தொடக்கத்தில் பர்க்கிலாந்து-அய்தே வேதிவினைமுறை வல்லமை வாய்ந்த தொழிலகச் செயல்முறையாக விளங்கியது. இந்தச் செயல்முறை வளிமண்டலக் காலக(N2) வளிமத்தை நைட்ரிக் அமிலத்துடன்)  (HNO3)  வினைபுரியவைத்தார். இம்முறை காலக நிலைப்படுத்தலுக்கான பல வேதிவினைகளில் ஒன்றாகும்மிதன் விளைபொருள் நைட்டிரேற்றுnitrate (NO3−) ஆக்க வாயிலாக அமைந்தது.  நார்வேயில் இயியுகானிலும் நோட்டோடென்னிலும் இந்தச் செயல்முறையை வைத்து ஒரு தொழிலகம் நைட்டிரேற்று  உரமாக்க்கத்துக்க்காக உருவாக்கப்பட்டது. இது அங்கு கட்டியமைக்கப்பட்ட பெரிய புனல்மின்நிலையத்துடன் கூட்டாக அமைக்கப்பட்டது.
1910 களிலும் 1920 களிலும் ஏபர் வேதிவினை முறையும் ஆசுட்டுவால்டு வேதிவினை முறையும் உருவாகின. ஏபர்முறை அம்மோனியாவை (NH3) மீத்தேன் (CH4) வளிமத்தில் இருந்தும் மூலக்கூற்று காலகத்தில் (N2) இருந்தும் தொகுத்தது. ஏபர்முறையில் இருந்து உருவாகிய அம்மோனியா பிறகு நைட்டிரிக் அமிலமாக(HNO3)றஆசுட்டுவால்டு முறைமூலம் மாற்றப்படுகிறது. தொகுப்புர வளர்ச்சி உலக மக்கள்தொகையைப் பேரளவில் வளர்த்தது; பெரும்பாலும் புவியின் அரைமடங்கு மக்கள் தொகுப்புக் காலக உரத்தால் ஊட்டப்படுகிறது என மதிப்பிடப்பட்டுள்ளது.
யூரியாவையும் பார்மால்டிகைடையும் இணைத்து உருவாக்கும் பலபடி உரம்வழி கட்டுபட்ட முறையில் காலகத்தை வெளியிடும் தொழில்நுட்பங்கள் முதலில் 1936 இல் அறிமுகமாகி, 1955 இல் வணிகமுறை படுத்தப்பட்டன. முதலில் வெளியிட்ட உரத்தில் 100% தண்ணீரில் கரைந்த காலகத்தில் 60%  அளவை வெளியிடவல்லதாகவும் 15% க்கும் குறைந்த அளவில் வினைபுரியாத பகுதியாகவும் எஞ்சியது. மெத்திலீன் யூரியா 1960 களிலும் 1970 களிலும் வணிகமுறைப் பயனுக்கு வந்தது. இதில் 25% முதல் 60% காலகம் தண்ணீரில் கரையாததாகவும் 15% முதல் 30% அளவுக்கு வினைபுரியாத யூரியா காலகமும் அமைந்தது.
இயங்குமுறை
உரங்கள் தாவர வளர்ச்சியைக் கூட்டுகிறது. இந்த இலக்கு இருவழிகளில் அடையப்படுகிறது. ஒன்று மரபான முறையில் கூடுதல் ஊட்டங்களை அளிப்பது; மற்றொன்று உரங்கொண்டு மண்வளத்தைக் கூட்டுவதும் நீர்தங்கி நிற்றலையும் காற்றூட்டத்தையும் மிகுப்பதுமாகும்.
உரங்கள் பல்வேறு விகிதங்களில் பின்வரும் ஊட்டங்களைத் தருகின்றன:
வெளி இணைப்புகள்
* பகுப்பு:தோட்டக்கலை பகுப்பு:காலநிலை மாற்றம் பகுப்பு:வேளாண்மை
லோகேந்திர பகதூர் சந்த்
லோகேந்திர பகதூர் சந்த் (Lokendra Bahadur Chand) (लोकेन्द्र बहादुर चन्द (பிறப்பு:15 பிப்ரவரி 1940), நேபாளத்தின் 27வது பிரதம அமைச்சராக 1983 - 1986, 1970, 1997 மற்றும் 2002 - 2003 ஆகிய காலகட்டங்களில் நான்கு முறை பதவி வகித்தவர்.
இவர் நேபாள மன்னர்களிடம் அதிக பற்று கொண்டவர். முதலிரண்டு முறை நேபாள பிரதம அமைச்சராக பதவி வகித்த காலத்தில், இவர் எந்த அரசியல் கட்சியையும் சாராதவராக செயல்பட்டார்.
இவர் 1997ல் ராஷ்டிரிய பிரஜாதந்திரக் கட்சியின் உறுப்பினரானார். நேபாளி காங்கிரஸ் கட்சியின் பிரதம அமைச்சரான செர் பகதூர் தேவ்பாவின் அமைச்சரவையை, நேபாள மன்னர் பதவி விலக்கிய போது, லோகேந்திர பகதூர் சந்த் 11 அக்டோபர் 2002ல் நேபாள பிரதம அமைச்சராக பொறுப்பேற்றார்.
மாவோயிசவாதிகளால் நடத்தப்பட்ட உள்நாட்டு கலவரத்தால், லோகேந்திர பகதூர் சந்த் விலகினார்.
2008 நேபாள அரசியலமைப்பு நிர்ணய மன்றத் தேர்தலில், லோகேந்திர பகதூர் சந்த், ராஷ்டிரிய பிரஜா தந்திரக் கட்சியின் சார்பாக விகிதாசாரப் பிரதிநிதித்துவத் தேர்தல் முறையில்  நாடாளுமன்றத்திற்கு தேர்ந்தெடுக்கப்பட்டார்.
மேற்கோள்கள்
பகுப்பு:1940 பிறப்புகள் பகுப்பு:நேபாள அரசியல்வாதிகள் பகுப்பு:நேபாள பிரதம அமைச்சர்கள்
நீர் மறிமான்
நீர் மறிமான் ( Waterbuck ) என்பது சகாரா கீழமை ஆபிரிக்காவில் பரவலாக காணப்படும் ஒரு பெரிய மறிமான் ஆகும். இது மாட்டுக் குடும்பம் என்றும் கோபஸ் பேரினம் என்றும் வகைப்படுத்தப்பட்டுள்ளது. இது முதன்முதலில் ஐரிய இயற்கை ஆர்வலர் வில்லியம் ஓகில்பியால் 1833 இல் விவரிக்கப்பட்டது. இதன் 13 கிளையினங்கள் எலிப்சென்ப்ரிம்னஸ் நீர்மறிமான் மற்றும் டெபாசா நீர்மறிமான் என்ற இரண்டு வகைகளின் கீழ் தொகுக்கபட்டுள்ளன. இவற்றின் நீளம் பொதுவாக தலை மற்றும் உடல் என 177 மற்றும் 235 செமீ (70 மற்றும் 93 அங்குலம்) வரை இருக்கும். மேலும் நின்ற நிலையில் தரை முதல் தோள் வரை 120 முதல் 136 செமீ (47 மற்றும் 54 அங்குலம்) உயரம் வரை இருக்கும். இந்த மறிமான்கள் பால் ஈருருமை கொண்டவை. ஆண் மான்கள் பெண் மான்களை விட உயரமாகவும் கனமாகவும் இருக்கும். ஆண் மான்கள் தோராயமாக தோள்பட்டை வரை 127 செமீ (50 அங்குலம்) வரை வளர்கின்றன. பெண் மான்கள் 119 செமீ (47 அங்குலம்) வரை எட்டுகின்றன. ஆண் மான்களின் எடை பொதுவாக 198–262 கிலோ வரையும், பெண் மான்களின் எடை 161–214 கிலோ வரையும் இருக்கும். இவற்றின் உடல் நிறம் பழுப்பு நிறத்தில் இருந்து சாம்பல் நிறத்தில் வரை இருக்கும். இவற்றில் நீளமான, முறுக்கிய கொம்புகள், ஆண் மான்களுக்கு மட்டுமே இருக்கும். கொம்புகள் பின்னோக்கி வளைந்து, பின்னர் முன்னோக்கி வளைநுதவையாக இருக்கும். கொம்புகள் 55-99 செமீ (22-39 அங்குலம்) நீளம் கொண்டவை.
நீர் மறிமான்கள் கூட்டமாக வாழக்கூடியவை. ஒரு மந்தையில்.ஆறு முதல் 30 மான்களை வரை இருக்கும். இந்த மந்தைகளில் பெண்களும் அவற்றின் சந்ததிகள், குட்டிகள் அல்லது பருவ வயது அடையாத மான்கள் இருக்கும். ஆண் மான்கள் 5 வயதிலிருந்தே தங்களுக்கான ஒரு பிராந்திய எல்லையை வகுத்துக் கொண்டு வாழ்கின்றன. பிராந்திய எல்லைக்குள் ஆறு முதல் ஒன்பது வயது வரை அவை ஆதிக்கம் செலுத்துகிறன. நீர் மறிமான்கள் வெப்பமான காலநிலையில் உடலில் ஏற்படும் நீரிழப்பை பொறுத்துக்கொள்ள இயலாதவை. இதனால் இவை நீர் ஆதாரங்களுக்கு அருகிலேயே வசிக்கும். நீர் மறிமான்கள் பெரும்பாலும் புல்வெளிகளிலேயே காணப்படுகின்றன. இவற்றின் இனப்பெருக்கும் நில நடுக்கோடு பகுதிகளில், ஆண்டு முழுவதும் நடைபெறுகிறது. ஆனால் மழைக்காலத்தில் பிறப்பு விகிதம் உச்சத்தில் இருக்கும். இவற்றின் கர்ப்ப காலம் 7-8 மாதங்கள் ஆகும். அதைத் தொடர்ந்து ஒரு கன்று பிறக்கும்.
ஆறுகள், ஏரிகள், பள்ளத்தாக்குகளை ஒட்டிய புதர் மற்றும் சவன்னா பகுதிகளில் நீர் மறிமான்கள் வாழ்கின்றன. பன்னாட்டு இயற்கைப் பாதுகாப்புச் சங்கமானது நீர் மறிமான்களை தீவாய்ப்புக் கவலை குறைந்த இனம் என வகைபடுத்தியுள்ளது. மேலும் குறிப்பாக, பொதுவாக நீர் மறிமான்கள் குறைந்த அச்சுறுத்தல் கவலை உள்ளதாக பட்டியலிடப்பட்டுள்ளது. டெபாஸா நீர் மறிமான் அச்சுறு நிலையை அண்மித்த இனமாக உள்ளது. வேட்டையாடுதல் மற்றும் மனித இடையூறுகள் காரணமாக அவை சில வாழ்விடங்களில் இருந்து பெருமளவில் வெளியேற்றப்படுவதால், அவற்றின் எண்ணிக்கை குறைந்துவருகிறது.
துணை இனங்கள்
நீர் மறிமான்கள் அவற்றின் உடல் நிறத்தின் அடிப்படையில் 37 கிளையினங்களாக துவக்கத்தில் அங்கீகரிக்கப்பட்டது. இவை எலிப்சென்ப்ரிம்னஸ் நீர்மறிமான்  குழு மற்றும் டெபாசா நீர்மறிமான் குழு என இரண்டு குழுக்களாக வகைப்படுத்தப்பட்டன. டெபாசா நீர்மறிமான் குழுவில் உள்ள மறிமான்களின் உடல் நிறத்தில் அதிக எண்ணிக்கையிலான மாறுபாடுகள் இருப்பதால், அதில் 29 கிளையினங்கள் சேர்க்கப்பட்டுள்ளன; எலிப்சென்ப்ரிம்னஸ் நீர்மறிமான் குழுவானது எட்டு கிளையினங்களைக் கொண்டிருந்தது. இருப்பினும், நீர் மறிமானின் கிளையினங்களின் எண்ணிக்கை 1971 ஆம் ஆண்டில், 13 ஆகக் குறைக்கப்பட்டது (எலிப்சென்ப்ரிம்னஸ் நீர்மறிமான் குழுவிற்கு 4 மற்றும் டெபாசா நீர்மறிமான் குழுவிற்கு 9).
விளக்கம்
கோபஸ் இனத்தின் ஆறு வகைகளில் நீர்மறிமான் மிகப்பெரியது. இது ஒரு பால் ஈருருமை கொண்ட மறிமான் ஆகும். ஆண் மான்களின் உயரம் பெண் மான்களை விட 7% கூடுதலாகமாகவும் சுமார் 8% நீளமாகவும் இருக்கும். தலை மற்றும் உடல் நீளம் பொதுவாக 177–235 செமீ (70–93 அங்குலம்) இருக்கும். மேலும் பொதுவாக இதன் உயரம் 120–136 செமீ (47–54 அங்குலம்) ஆகும். தோள்பட்டை வரை ஆண் மான்கள் தோராயமாக 127 செமீ (50 அங்குலம்), பெண் மான்கள் 119 செமீ (47 அங்குலம்) உயரம் வரை எட்டுகின்றன. நீர்மறிமனாகள் மிகவும் கனமான விலங்குகளில் ஒன்றாகும். புதிதாகப் பிறந்த குட்டி பொதுவாக 13.6 கிலோ (30 பவுண்டுகள்) எடையுள்ளதாக இருக்கும், மேலும் பெண் குட்டிகளை விட ஆண் குட்டிளில் எடை வளர்ச்சி வேகமாக இருக்கும். ஆண் மான்களின் எடை பொதுவாக 198–262 கிலோ வரையும், பெண் மான்களின் எடை 161–214 கிலோ வரை இருக்கும். வால் 22–45 செமீ (8.7–17.7 அங்குலம்) நீளமானது.
நீர்மறிமான்கள் வலுவான உடலமைப்பைக் கொண்டுள்ளன. இவற்றின் உடலில் நிறமானது சிவப்பு பழுப்பு நிறத்தில் இருந்து சாம்பல் நிறம்வரை இருக்கும். மேலும் இவற்றின் உடல் நிறம் வயதுக்கு ஏற்ப படிப்படியாக கருமையாகின்றது. ஆண் மான்கள் பெண் மான்களை விட அடர் நிறத்தவை. இவற்றின், கழுத்தில் உள்ள முடி நீண்டதாக வளர்ந்திருக்கும். பாலுறவில் உற்சாகமாக இருக்கும்போது, நீர்மறிமானின் தோல் கஸ்தூரி வாசனையுடன் ஒரு கொழுப்புப் பொருளை சுரக்கிறது, அதற்கு "கிரீஸ் கோப்" என்று பெயர். இதன் நாற்றம் விரும்பத்தகாதது, இது வேட்டையாடுபவர்களை விரட்டுகிறது. இந்த சுரப்பானது விலங்கு தண்ணீரில் மூழ்கும் போது உடலை நீரிலிருந்து பாதுகாக்கிறது. இதன் முக அம்சங்களில் வெள்ளை முகவாய் மற்றும் வெளிர் புருவங்கள் ஆகியவை உள்ளன. இதன் காதுகள் பெரியன. காதின் முனையில் கருப்பு நிறப் புள்ளி உண்டு. இதன் உடலின் பின்புறம் வெள்ளை நிற உரோமங்கள் ஒரு வளையம் போல வளர்ந்துள்ளன. அடி வயிற்றில் வெள்ளை நிறக் கோடு உள்ளது. நீர்மறிமான் நீண்ட கழுத்தையும், குறுகிய, வலுவான, கருப்பு கால்கள் கொண்டவை. பெண் மான்களுக்கு இரண்டு முலைக்காம்புகள் உள்ளன.
இவற்றிற்கு நீண்ட முறுக்கிய கொம்புகள் உண்டு. அவை பின்னோக்கி வளைந்து பின்னர் முன்னோக்கியவையாக உள்ளன. கொம்புகள் ஆண் மான்களுக்கு மட்டுமே காணப்படும். கொம்புகள் 55 முதல் 99 செமீ (22 முதல் 39 அங்குலம்) வரை நீளமாக இருக்கும். கொம்புகளின், ஓரளவிற்கு நீளம் கிடாயின் வயதுடன் தொடர்புடையது. பெண்களின் மண்டை ஓடுகளில் எலும்புக் கட்டியின் வடிவில் ஒரு கொம்பு முனை காணப்படலாம்.
உணவுமுறை
thumb| நீர்மறிமான்கள் முக்கியமாக ஒரு மேய்ச்சல் இனமாகும். நீர்மறிமான்கள் தண்ணீரை பெரிதும் சார்ந்துள்ளவையாகும். இவை வெப்பமான காலநிலையில் உடலில் நீரிழப்பை பொறுத்துக்கொள்ள முடியாதவை. இதனால் இவை நீர் ஆதாரங்களுக்கு நெருக்கமான பகுதிகளிலேயே வசிக்கிறன. இருப்பினும், இதன் பேரினத்தைச் சேர்ந்த மற்ற உறுப்பினர்களைப் போலல்லாமல் ( கோப் மற்றும் புகு போன்றவை ), நீர்மறிமான்கள் நீர்நிலைகளுக்கு அருகாமையில் இருக்கும் அதே வேளையில் காடுகளுக்குள் நீண்ட தொலைவும் செல்கின்றன. இவற்றின் உணவில் கணிசமான அளவான 70 முதல் 95 சதவீதம் வரை புற்கள் இருப்பதால், நீர்மறிமான்கள் பெரும்பாலும் புல்வெளிகளை நாடி அடிக்கடி வரும் மேய்ச்சல் இனமாகும். டைபா மற்றும் ஃபிராக்மைட்ஸ் போன்ற நாணல் மற்றும் கோரைகளும் இவற்றால் விரும்பப்படுகிறது.
இனப்பெருக்கம்
thumb| ஒரு பெண் நீர்மறிமான் தன் குட்டியுடன் முதிர்வு விகிதத்தின் அடிப்படையில் நீர்மறிமான்கள் மற்ற மறிமான்களை விட மெதுவாக பருவம் எய்தும். ஆண் மான்கள் ஆறு வயதில் பாலின முதிர்ச்சியடைகின்றன. அதேசமயம் பெண் மான்கள் இரண்டு முதல் மூன்று ஆண்டுகளுக்குள் பாலியல் முதிர்ச்சி அடைகிறன. பெண் மான்கள் பொதுவாக இரண்டரை வயதிற்குள் கருத்தரிக்கும். அவை பத்து ஆண்டுகள் இனப்பெருக்கம் செய்யும். நிலநடுக்கோடு பகுதிகளில், ஆண்டு முழுவதும் இனப்பெருக்கம் நடைபெறுகிறது, என்றாலும்  மழைக்காலத்தில் பிறப்புகள் உச்ச நிலையில் இருக்கும்.
இனப் பெருக்கக் காலத்தில் பெண் மான் இனச் சேர்கைக்காக ஆண் மானின் எல்லை வழியே சென்று வெகு நேரம் புற்களை மேயும். சினைக் காலத்திற்குத் தயாராக இருப்பதை ஆண் மான் உறுதி செய்த பிறகு, பெண் மானின் பிறப்புறுப்பு மற்றும் சிறுநீரை மோப்பம் பிடிக்கிறது. பின்னர் ஆண்மான் பெண் மானை நெருங்கித் தன் கொம்புகளால் பெண் மானின் பின்னே நின்று தள்ளும். முன்புறம் வந்து முகத்தோடு முகம் வைக்கும். கொம்புகளால் பெண் மானின் நெற்றிதைத் தடவும். இச்சமயத்தில் ஆண்மானின் உதடுகள் அடிக்கடி சுருங்கும். நாசித் துவாரம் விரிவடைந்து மோப்பம் பிடிப்பது போலக் காற்றை உள்ளிழுக்கும். கலவிக்கு முன்பு இதுபோன்ற முன் விளையாடுகள் நடக்கின்றன. பின்னர் பெண் மான் தன் வாலை ஒரு பக்கமாக நகர்த்துகிறது. அதே சமயம் ஆண் மான் தன் முன்னங்கால்களை பெண் மானின் முதுகின் இரு பக்கங்களில் போட்டு பற்றிக் கலவியில் ஈடுபடுகிறது.
பெண் மானின் கர்ப்ப காலம் ஏழு முதல் எட்டு மாதங்கள் வரை நீடிக்கிறது. அதைத் தொடர்ந்து ஒரு குட்டியை ஈனுகிறது. இரட்டைக் குட்டிகள் பிறப்பது அரிது. பிரசவக் காலம் நெருங்கும்போது சினை மான் முட்புதர்களில் தங்களைத் தனிமைப்படுத்திக் கொள்கிறது. பிறந்த குட்டி பிறந்து அரை மணி நேரத்திற்குள் எழுந்து நிற்கும். தாய் மான் நஞ்சுக்கொடி உள்ளிட்ட பொருட்களை உண்கிறது. தாய் மான் தன் குட்டியுடன் ஒலியின் வழியாகத் தொடர்பு கொள்கிறது. குட்டியானது பிறந்த இரண்டு முதல் மூன்று வாரங்கள் முதல் இரண்டு மாதங்கள் வரை புதர்களில் மறைந்தே இருக்கின்றது. சுமார் மூன்று முதல் நான்கு வாரங்களுக்குப் பின்னர், குட்டி தனது தாயைப் பின்தொடரத் தொடங்குகிறது, அது தனது வாலை உயர்த்துவதன் மூலம் அதற்கு சமிக்ஞை கொடுக்கிறது. கொம்புகள் இல்லாதிருந்தாலும், தாய்மான்கள் தங்கள் சந்ததிகளை வேட்டையாடிகளிடமிருந்து கடுமையாகப் பாதுகாக்கின்றன. எட்டு மாதங்கள் வரை குட்டிகள் பால் குடிக்கின்றன. அதைத் தொடர்ந்து குட்டிகள் தங்கள் சொந்த வயதுடைய குட்டிகளின் குழுக்களில் இணைகின்றன. இளம் பெண் மான்கள் தங்கள் தாய்மார்களுடன் மந்தைகளில் இருக்கும் அல்லது இளங்கன்றுகளின் மந்தைகளிலும் சேரலாம். நீர்மறிமான்களின் ஆயுட்காலம் காடுகளில் 18 ஆண்டுகள் மேலும் வளர்ப்பிடங்களில் 30 ஆண்டுகள் வாழ்கிறன.
குறிப்புகள்
பகுப்பு:மறிமான்கள்
மூலக்கூறு
மூலக்கூறு (Molecule) என்பது இரண்டு அல்லது அதற்கு மேற்பட்ட அணுக்கள் வேதிப் பிணைப்புகளால் ஒன்றாகப் பிணைக்கப்பட்டு மின்சுமை ஏதுமின்றி நடுநிலையுடன் காணப்படும் ஒரு தொகுதியாகும். மூலக்கூறுகள் மின்சுமையற்றவை என்பது மட்டுமே அயனிக்கும் மூலக்கூறுக்கும் உள்ள ஒரே வேறுபாடு ஆகும். இருப்பினும் குவாண்டம் இயற்பியல், கரிம வேதியியல், மற்றும் உயிர் வேதியியல் துறைகளில் மூலக்கூறு என்ற சொல் பெரும்பாலும் பல்லணு அயனி என்ற பொருளிலேயே பயன்படுத்தப்படுகிறது.
உட்கூறுகளைப் பற்றி சிறிதும் பொருட்படுத்தாமல், மூலக்கூறு என்பது வாயுநிலையில் உள்ள துகள் என்ற அர்த்தத்துடன் வாயுக்களின் இயக்கவியற் கொள்கை மூலக்கூறு என்ற சொல்லைப் பயன்படுத்துகிறது. மந்த வாயுக்களின் அணுக்கள் உண்மையில் ஓரணு மூலக்கூறுகளாயிருந்தாலும் வாயுக்களின் இயக்கவியற் கொள்கையின்படி அவை மூலக்கூறுகளாகக் கருதப்படுகின்றன. ஒரு மூலக்கூறு என்பது ஓரினவுட்கருவாக இருக்கலாம். அதாவது ஆக்சிசன் மூலக்கூறில் (O2) இருப்பது போல ஒரேயொரு வேதித்தனிமத்தின் அணுக்களைக் கொண்ட தொகுதியாக ஒரு மூலக்கூறு இருக்கலாம். அல்லது ஒரு மூலக்கூறு என்பது பல்லினவுட்கருவாக இருக்கலாம். அதாவது நீர் மூலக்கூறில் (H2O) உள்ளதுபோல ஒன்றுக்கு மேற்பட்ட தனிமங்களின் அணுக்களைக் கொண்ட தொகுதியாக இருக்கலாம். சகப்பிணைப்பால் பிணைக்கப்படாமல் ஐதரசன் பிணைப்பு அல்லது அயனிப் பிணைப்பால் பிணைக்கப்பட்டுள்ள அணுக்களும் அணைவுத் தொகுப்புகளும் பொதுவாக ஒற்றை மூலக்கூறுகளாக கருதப்படுவதில்லை.
பருப்பொருளின் அங்கங்களாக உள்ள மூலக்கூறுகள் என்பவை கரிமப்பொருள்களில் பொதுவாகக் காணப்படுகின்றன. இந்த காரணத்தாலேயே உயிர் வேதியியல் என்ற துறையும் தோன்றியது. பருப்பொருளின் அங்கங்களாலேயே பெரும்பாலான பெருங்கடல்களும் வளிமண்டலமும் தோன்றியுள்ளன. எனினும், பூமியின் மேலோடு, அதையடுத்த மூடகம் அல்லது காப்புறை, புவியின் மையப்பகுதி முதலானவற்றை உருவாக்கிய, பூமியின் மேல் பெரும்பான்மையாகக் காணப்படும் நன்கு அறியப்பட்ட திடப்பொருட்களாக உள்ள கனிமங்கள் பல வேதிப்பிணைப்புகளைக் கொண்டுள்ளன. ஆனால் அவை அடையாளம் கண்டுகொள்ளத்தக்க மூலக்கூறுகளால் உருவாக்கப்படவில்லை. பெரும்பாலும் அலகு செல் மீண்டும் மீண்டும் திரும்பிவந்து கிராபீனில் உள்ளது போல சமதளத்தில் நீட்சி பெற்று அல்லது வைரம், குவார்ட்சு, அல்லது சோடியம் குளோரைடில் உள்ளது போல முப்பரிமானத்தில் நீட்சி பெற்று இருந்தபோதிலும்,  அயனிப் படிகங்களுக்காகவும் (உப்புகள்), சகப்பிணைப்பு படிகங்களுக்காகவும் (வலை அமைப்பு திண்மங்கள்) குறிப்பிட்டதொரு மூலக்கூறு எதுவும் வரையறுக்கப்படவில்லை. மீளும் அலகுசெல் கட்டமைப்பின் கருப்பொருள் உலோகப்பிணைப்பின் பல சுருங்கமைப்பு நிலைகளுக்குப் பொருந்துகிறது. திட உலோகங்களும் மூலக்கூறுகளால் உருவாக்கப்படவில்லை என்பது இதன் பொருளாகும். கண்ணாடிகளிலும் அணுக்கள் வேதிப்பிணைப்புகளால் இணைக்கப்பட்டு ஒன்றாக இருந்தாலும் இங்கும் அடையாளம் காணக்கூடிய மூலக்கூறுகள் எதுவுமில்லை, அல்லது படிகங்களை அடையாளப்படுத்தும் மீளும் அலகு செல் ஒழுங்குமுறையும் இல்லை.
மூலக்கூற்று அறிவியல்
மூலக்கூறுகளைப் பற்றிய அறிவியல் பிரிவு மூலக்கூற்று வேதியியல் அல்லது மூலக்கூற்று இயற்பியல் என்று அழைக்கப்படுகிறது. மூலக்கூறுகள் வேதியியலை மையமாகக் கொண்டு இருந்தால் அப்பிரிவு மூலக்கூற்று வேதியியல் எனவும் அவை இயற்பியலை மையமாகக் கொண்டு இருந்தால் அப்பிரிவு மூலக்கூற்று இயற்பியல் என்றும் கருதப்படுகிறது. வேதிப் பிணைப்புகள் உருவாக்கத்திலும் சிதைவிலும் தொடர்புடைய மூலக்கூறிடை வினைகளின் விதிகளை மூலக்கூற்று வேதியியல் ஆராய்கிறது. மூலக்கூறுகளின் கட்டமைப்பு, பண்புகள் தொடர்பான விதிகளை ஆராய்வது மூலக்கூறு இயற்பியலாகும். எனினும், நடைமுறையில், இவ்வேறுபாடுகள் தெளிவற்றனவாக உள்ளன. இரண்டு அல்லது அதற்கு மேற்பட்ட அணுக்கள் சேர்ந்த தொகுதியே மூலக்கூறு என்று மூலக்கூற்று அறிவியல் திட்டவட்டமான நிலையான எல்லையை குறிப்பிடுகிறது. பல்லணு அயனிகள் சில சமயங்களில் மின்சுமையேற்ற மூலக்கூறுகளை விவரிக்க பயனுள்ளதாக உள்ளது. அதிக வினைத்திறன் கொண்ட மூலக்கூறுகளை விவரிக்க நிலைப்புத்தன்மையற்ற மூலக்கூறுகள் என்ற சொல் பயன்படுத்தப்படுகிறது. ஒத்திசைவு எலக்ட்ரான்கள், உட்கருக்கள், இயங்குறுப்புகள், மூலக்கூற்று அயனிகள், இரிட்பெர்க்கு மூலக்கூறுகள், இடைநிலைகள், வாண்டர்வால்சு அணைவுச் சேர்மங்கள், போசு-ஐன்சுடீன் செறிபொருளில் மோதும் அணுக்கள் போன்றவை அதிக செயல்திறன் மிக்க மூலக்கூறுகளாகக் கருதப்படுகின்றன.
வரலாறும் பெயர்க்காரணமும்
மெரியம் வெப்சுடர் மற்றும் நிகழ்நேர சொற்பிறப்பியல் அகராதியின்படி "மூலக்கூறு" என்ற சொல் இலத்தீன் மொழி சொல்லான மோல்சு அல்லது நிறையின் சிறிய அலகு என்பதிலிருந்து பெறப்பட்டது ஆகும்.
மூலக்கூறு (1794) – "மிகவும் நுண்ணிய துகள்" என்ற பொருள் கொண்ட மாலிகியூல் என்ற பிரெஞ்சு மொழி சொல்லிலிருந்தும் (1678), புதிய இலத்தீன் மொழிச் சொல்லான மாலிகியூலா என்ற சொல்லிலிருந்தும், மிகவும் சிறிய என்ற பொருள் கொண்ட மோல்சு என்ற இலத்தீன் சொல்லில் இருந்தும் பெறப்பட்டது. முதலில் தெளிவற்ற பொருள் கொண்டிருந்த 18 ஆம் நூற்றாண்டின் பிற்பகுதிவரை இலத்தீன் வடிவத்திலேயே பயன்படுத்தப்பட்ட இச்சொல், இரெனே டேக்கார்டின் தத்துவத்தினால் இனங்காணப்பட்டது.
மூலக்கூறு பற்றிய அறிவு வளரவளர மூலக்கூறு தொடர்பான வரையறைகளும் விரிவடைந்தன. தொடக்கக் கால வரையறைகளில் துல்லியம் குறைவாக இருந்தது. மூலக்கூறுகள் என்பவை தூய வேதிப்பொருட்களின் வேதிப்பண்புகளும் உட்கூறுகளும் கொண்ட மிகச்சிறிய துகள்கள் என்று அவை வரையறுத்தன .சாதாரணமாகக் காணப்படும்  பாறைகள், உப்புகள், உலோகங்கள் போன்றவை வேதியியல் முறையில் பிணைக்கப்பட்ட அணுக்கள் அல்லது அயனிகளின் பெரிய படிக வலையமைப்புகளால் உருவாக்கப்பட்டவையாகும் ஆனால் இவை வெவ்வேறான மூலக்கூறுகளால் உருவாக்கப்படவில்லை என்பதால் மேற்கண்ட வரையறை முக்கியத்துவம் பெறவில்லை.
பிணைப்பு
சகப்பிணைப்பு அல்லது அயனிப் பிணைப்பால் மூலக்கூறுகள் பிணைக்கப்பட்டு ஒன்றாக உள்ளன. பலவகையான அலோகங்கள் வளிமண்டலத்தில் மூலக்கூறுகளாக உள்ளன. உதாரணமாக ஐதரசன், ஐதரசன் மூலக்கூறாகவே உள்ளது. ஒரு சேர்மத்தின் மூலக்கூறு என்பது இரண்டு அல்லது அதற்கு மேற்பட்ட தனிமங்களைக் கொண்டது ஆகும்.
சகப்பிணைப்பு
சகப்பிணைப்பின்போது அணுக்கள் நிலையான எட்டு எலக்ட்ரான் அமைப்பைப் பெறுகின்றன. இச்செயல்முறையின்போது அணுக்களில் உள்ள அணு ஆர்பிட்டால்கள் மேற்பொருந்துவதால் எலக்ட்ரான்கள் தங்களுக்குள் பங்கீடு செய்து கொள்கின்றன. அணு ஆர்பிட்டால்கள் மேற்பொருந்துவதால் உருவாகும் அணுக்களுக்கிடைப்பட்ட பிணைப்பே சகப்பிணைப்பு என்றும் இப்பிணைப்பை வரையறுக்கலாம். பொதுவாக அணுக்களின் இணைதிறன் கூட்டிலுள்ள ஆர்பிட்டால்களின் எலக்ட்ரான்கள், எலக்ட்ரான் பங்கீட்டில் பயன்படுத்தப்படுகிறது. பங்கிடப்பட்ட எலக்ட்ரான்கள் சகப்பிணைப்பின் மத்தியில் அமையும். மேலும், சகப்பிணைப்பில் பங்கிடப்பட்ட எலக்ட்ரான் இணையையும் சேர்த்து ஒவ்வோர் அணுவும் எட்டு எலக்ட்ரான் அமைப்பைப் பெற்றிருக்கும். ஐதரசன் அணுக்களில் உள்ள இரண்டு s-ஆர்பிட்டால்களின் எலக்ட்ரான்கள் மேற்பொருந்துவதால் சகப்பிணைப்பு உருவாகிறது. ஒவ்வொரு H அணுவும் முழுமையடைந்த K கூட்டினைப் (1s2) பெற்றுள்ளது.
அயனிப் பிணைப்பு
ஓர் அணுவிலிருந்து மற்றொரு அணுவிற்கு எலக்ட்ரான் பரிமாற்றம் அடைவதால் உருவாகும் நேர்மின் மற்றும் எதிர்மின் அயனிகளுகிடையே உள்ள நிலைமின் ஈர்ப்பு விசையின் காரணமாக உருவாகும் பிணைப்பு அயனிப் பிணைப்பு எனப்படும். இத்தகைய பிணைப்பைப் பெற்றுள்ள சேர்மங்கள் அயனிச் சேர்மங்கள் எனப்படுகின்றன. ஒன்று அல்லது அதற்கு மேற்பட்ட எலக்ட்ரான்களை இழக்கும் அணுக்கள் அல்லது அயனிகள் நேர்மின் அயனிகள் எனப்படும். இதேபோல ஒன்று அல்லது அதற்கு மேற்பட்ட எலக்ட்ரான்களை ஏற்கும் அணுக்கள் அல்லது அயனிகள் எதிர்மின் அயனிகள் எனப்படும். இந்த எலக்ட்ரான்களின் மாற்றம் இணைபிணைப்பெண் என்பதற்குப் பதிலாக மின் இணைதிறன் என்று அழைக்கப்படுகிறது. பொதுவாக உலோக அணுக்கள் நேர்மின் அயனியாகவும் அலோக அணுக்கள் எதிர்மின் அயனியாகவும் உள்ளன என்று கருதலாம். இதன்படி ஒரு உலோகத்திலிருந்து எலக்ட்ரான் அலோகத்திற்கு மாற்றப்பட்டு இரண்டு அணுக்களும் இனைதிறன் கூட்டில் முழுமையடைவதே அயனி பிணைப்பு என்றும் வரையறுக்கலாம்.
மிகவும் சிறியதாக இருக்கும் என்பதால் பெரும்பாலான மூலக்கூறுகளை வெறுங்கண்ணால் பார்க்க இயலாது. ஆனால் சில விதிவிலக்குகள் உள்ளன. டிஎன்ஏ,வை ஒரு பேரளவு மூலக்கூறாக பார்க்க இயலும் இதேபோல பல பாலிமர்களையும் பேரளவு மூலக்கூறுகளாக காணமுடியும்.
பொதுவாக கரிம தொகுப்புக்கான கட்டுமான அடுக்குகளாகப் பயன்படும் மூலக்கூறுகள் சில ஆங்சுடிராம் முதல் பல டசன் ஆங்சுடிராம் வரை பருமன் கொண்டவையாக அல்லது ஒரு மீட்டரில் பில்லியனில் ஒரு பங்கு அளவு பரிமாணத்தைக் கொண்டுள்ளன.
பிரமசுந்தர முனிவர்
பிரமசுந்தர முனிவர் பெருங்கதை இலக்கியத்தில் வரும் கதை மாந்தர்களில் ஒருவர். காட்டில் தவம் செய்துகொண்டிருந்தவர். சேடக முனிவருக்குத் தலைமைக் குரு. பிரமசுந்தர முனிவரின் மனைவி பரம சுந்தரி. மிருகாபதி காட்டில் பெற்றெடுத்த குழந்தை உதயணனைத் தானும் தன் மனைவியுமாகப் பேணி வளர்த்தவர்.
மூலக்கூறு
அயனிப் பிணைப்பு
மேலே குறிப்பிட்டது போல பரிமாணமுள்ள ஒற்றை மூலக்கூறுகளை பொதுவாக ஒளியில் காணமுடியாது. ஆனால் சிறிய மூலக்கூறுகளையும் தனிப்பட்ட சில அணுக்களின் கோட்டு வரைபடத்தையும் சில சூழல்களில் அணு விசை நுண்ணோக்கியைப் பயன்படுத்தி கண்டுபிடிக்கலாம். சில பெரிய மூலக்கூறுகளை பேரளவு மூலக்கூறுகள் அல்லது மீமூலக்கூறுகள் எனப்படுகின்றன.
ஈரணு ஐதரசன் மிகச்சிறிய மூலக்கூறாக அடையாளம் காணப்பட்டுள்ளது. இவ்வணுவின் பிணைப்பு நீளம் 0.74 Å ஆகும்.
பிரமசுந்தர முனிவர்
அடிக்குறிப்பு
பகுப்பு:பெருங்கதை கதைமாந்தர்கள்
மூலக்கூறு
அயனிப் பிணைப்பு
நிகர மூலக்கூற்று ஆரமே கரைசலில் ஒரு மூலக்கூறின் அளவு ஆகும்.
வேதி வாய்ப்பாட்டு வகைகள்
ஒரு மூலக்கூறின் மூலக்கூற்று வாய்ப்பாட்டைக் குறிப்பிட வேதித் தனிமங்களின் குறியீடுகள், எண்கள் சில சமயங்களில் அடைப்புக்குறிகள், கோடுகள், அடைப்புக்குறிக்குள் கூட்டல் கழித்தல் குறியீடுகள் போன்றவற்றை ஒற்றை வரியில் பயன்படுத்தப்படுகின்றன. இந்த அடையாளச் சின்னங்களையும் அச்சுக்கலையின் பயன்பாட்டைக் கருத்திற்கொண்டு  கீழ்க்குறியீடுகள் மற்றும் மேலெழுத்துக்களாக மட்டுமே பயன்படுத்தும் வகையில் கட்டுப்படுத்தப்பட்டுள்ளன.
மூலக்கூற்று வாய்ப்பாடு ஒரு மூலக்கூறில் உள்ள அணுக்களின் எண்ணிக்கையை மிகச்சரியாக எடுத்துக் காட்டுகிறது. அதே வேளையில் அம்மூலக்கூறிலுள்ள அணுக்களையும் வேறுபடுத்திக் காட்டுகிறது. எனினும் வெவ்வேறு மாற்றியன்கள் வெவ்வேறு மூலக்கூறுகளாயிருந்தாலும் ஒரே வகையான அணுக்களால் ஆக்கப்பட்டுள்ளன. அனுபவ வாய்ப்பாடு பெரும்பாலும் மூலக்கூற்று வாய்ப்பாட்டோடு ஒத்திருந்தாலும் எப்போதும் ஒன்றாக இருப்பதில்லை. உதாரணமாக அசிட்டிலீன் மூலக்கூறு C2H2,என்ற மூலக்கூற்று வாய்ப்பாட்டால் எழுதப்படுகிறது. ஆனால், இதிலுள்ள தனிமங்களின் எளிய முழு எண் விகிதம் 1:1 ஆகும் (CH) வேதி வாய்ப்பாட்டிலிருந்து மூலக்கூற்று நிறையைக் கணக்கிட முடியும். வழக்கமான அணுநிறை அலகுகளில் இந்நிறை குறிப்பிடப்படுகிறது. கார்பன் 12 அணுவின் நிறையில் 1/12 பங்கு உள்ள நிறை அளவே ஒரு அணுநிலை அலகு ஆகும். வலைப்பின்னல் திண்மங்களுக்கு விகிதவியலில் வாய்ப்பாட்டு அலகு முறை பயன்படுகிறது.
அமைப்பு வாய்ப்பாடு
குறிப்பாக நான்கு வெவ்வேறு தொகுதிகள் பிணைக்கப்பட்ட அணுக்கள், குறிப்பாக சிக்கலான முப்பரிமாண கட்டமைப்பைக் கொண்டுள்ள  மூலக்கூறுகளை விளக்க ஒரு எளிய மூலக்கூற்று வாய்பாடு அல்லது அரை கட்டமைப்பு வேதியியல் வாய்ப்பாடு முற்றிலும் போதாது. இவ்வகையான நிகழ்வுகளில் அமைப்பு வாய்ப்பாடு முக்கியத்துவம் பெறுகிறது. அமைப்பு வாய்ப்பாடுகள் ஒரு பரிமாண வேதிப் பெயரையும் பல சொற்கள் கொண்ட பெயரிடு முறையையும் பயன்படுத்துகிறது.
மூலக்கூற்று வடிவியல்
அதிர்வு மற்றும் சுழற்சி இயக்கங்கள் மூலம் தொடர்ச்சியாக இயங்கும் மூலக்கூறுகள், நிலையான சமநிலை வடிவம், பிணைப்பு நீளம் மற்றும் பிணைப்புக் கோணம் முதலியவற்றைக் கொண்டுள்ளன. ஒரு தூய்மையான பொருள் அதே சராசரி வடிவவியல் அமைப்பைக் கொண்ட மூலக்கூறுகளால் உருவாகியுள்ளது. ஒரு மூலக்கூறின் வேதிவாய்ப்பாடும், அதன் கட்டமைப்பும் அதன் வினைதிறனை உறுதிப்படுத்துதலில் முக்கியமான இரண்டு காரணிகளாகக் கருதப்படுகின்றன. மாற்றியன்கள் வேதி வாய்ப்பாட்டை பகிர்ந்து கொண்டாலும் அவற்றின் கட்டமைப்பு மாற்றம் காரணமாக வெவ்வேறு பண்புகளைக் கொண்டுள்ளன. ஒரு குறிப்பிட்ட வகை முப்பரிமாண மாற்றியன்கள் ஒரே மாதிரியான இயற்பியல், வேதியியல் பண்புகளைப் பெற்றிருந்தாலும் உயிர்வேதியியல் பண்புகளில் மாறுபடுகின்றன.
மூலக்கூற்று நிறமாலையியல்
அறியப்பட்ட ஆற்றல் ஆய்வுகள் அல்லது பிளாங்கு மாறிலியின் அதிர்வெண்ணுடன் மூலக்கூறுகள் உண்டாக்கும் எதிர்வினையைப் பற்றி மூலக்கூற்று நிறமாலையியல் ஆய்வு செய்கிறது. மூலக்கூறுகள் அனைத்தும் குறைந்தபட்ச ஆற்றல் மட்டங்களைக் கொண்டுள்ளன. ஏற்பு அல்லது உமிழ்வு மூலமாக அம்மூலக்கூறின் ஆற்றல் பரிமாற்றத்தைக்  கண்டுபிடிப்பதன் மூலம் இந்த ஆற்றல் மட்டங்களை ஆராய முடியும்.
படிகங்களில் நடப்பதைப்போல நியூட்ரான்கள், எலக்ட்ரான்கள், அல்லது உயர் ஆற்றல் எக்சு கதிர்களுடன் மூலக்கூறுகள் வழக்கமாக நிகழ்த்தும் இடைவினைகளின் போது, நிறமாலையியல் விளிம்புநிலை ஆய்வுகளில் கவனம் செலுத்துவதில்லை. மூலக்கூறுகளின் சுழற்சி வேறுபாடுகளை நுண்ணலை நிறமாலையியல் அளவிடுகிறது. புறவெளியிலுள்ள மூலக்கூறுகளை அடையாளம் காண இம்முறை பயன்படுகிறது. நீட்சி, வளைவு அல்லது திருப்ப இயக்கங்கள் உள்ளிட்ட மூலக்கூறுகளின் அதிர்வு மாற்றங்கள அகச்சிவப்பு நிறமாலையியல் அளவிடுகிறது. நுண்ணலை நிறமாலையியல் பொதுவாக மூலக்கூறுகளின் பிணைப்பு வகைகள் அல்லது வேதி வினைக்குழுக்களை அடையாளம் காணப் பயன்படுகிறது. எலக்ட்ரான் அமைப்புகளில் ஏற்படும் மாற்றங்கள், புற ஊதா, கட்புல அல்லது அண்மை அகச்சிவப்பு கதிர்களின் ஏற்பு அல்லது உமிழ்வு வரிகளில் வண்ணங்களை உண்டாக்குகின்றன. ஒரு மூலக்கூறில் உள்ள குறிப்பிட்ட உட்கருக்களை அணுக்கரு ஒத்திசைவு நிறமாலை ஆய்வு செய்கிறது. மூலக்கூறின் வெவ்வேறு நிலைகளில் உள்ள அணுக்களின் எண்ணிக்கையை அறிவதற்கு அணுக்கரு ஒத்திசைவு நிறமாலை ஆய்வைப் பயன்படுத்த முடியும்.
கருத்தாக்க அம்சங்கள்
மூலக்கூறு இயற்பியல் மற்றும் கோட்பாட்டு இரசாயனவியல் மூலம் மேற்கொள்ளப்படும் மூலக்கூறுகள் தொடர்பான ஆய்வு பெரும்பாலும் குவாண்டம் இயங்கியல் அடிப்படையில் அமைந்திருக்கிறது. வேதிப் பிணைப்புகளைப் பற்றி புரிந்து கொள்ள இது அவசியமாக உள்ளது.
ஐதரசன் மூலக்கூறிலுள்ள அயனியே மிகவும் சிறிய மூலக்கூறாகக் கருதப்படுகிறது. இதேபோல வேதிப்பிணைப்புகளிலும் மிகச்சிறியதாக ஓர் எலக்ட்ரான் பிணைப்பு ஆகும். எலக்ட்ரான் – எலக்ட்ரான் தள்ளுகை விசை இல்லாத காரணத்தால் இத்திட்டத்தின் சுரோடிங்கர் சமன்பாட்டிற்கு எளிதாக தீர்வு காணமுடியும் என்பது இதன் பொருளாகும். வேகமான எண்ணிம கணினிகள் வளர்ச்சியால், மிகவும் சிக்கலான மூலக்கூறுகளுக்கான தோராயமான தீர்வுகளை கண்டறிவது கணக்கீட்டு வேதியியலின் முக்கிய அம்சங்களில் ஒன்றாக உள்ளது. ஒரு மூலக்கூறாக கருதுவதற்கு அணுக்களின் அமைப்பு போதுமான அளவுக்கு நிலையானதாக் உள்ளதா என்பதைக் கண்டறிய கடுமையான முயற்சிகள் மேற்கொள்ளப்பட்டது. ஐயுபிஏசி இதற்கான பரிந்துரைகளை அளிக்கிறது. இவ்வரையறை அணுக்களுக்கிடையிலான இடைவினைகளின் தன்மையைப் பொறுத்ததல்ல ஆனால் அவற்றின் வலிமையை அடிப்படையாகக் கொண்டது ஆகும். உண்மையில், இது பலவீனமாக பிணைக்கப்பட்ட இனங்களை உள்ளடக்கியுள்ளது. ஈலியம் இருபடி போன்ற (He2) பாரம்பரியமாக மூலக்கூற்களாக கருதப்படாதவையும் இதில் அடங்கியுள்ளன. தாழ்வெப்பநிலைகளில் மட்டுமே இவற்றின் கட்டுண்ட நிலையை அறியமுடியும்.
குறிப்புகள்
பகுப்பு:வேதியியல்
காட்டெருமை
காட்டெருமை அல்லது ஆசிய எருமை (wild water buffalo) என்பது இந்திய துணைக்கண்டத்திலும் தென்கிழக்கு ஆசிய நாடுகளிலும் காணப்படும் எருமை இனம் ஆகும். இன்று  4000 க்கு குறைவான  தொகையில் காணப்படும் இந்த விலங்குகள் அழிந்து கொண்டுபோகும் அபாயகர நிலையில் இருப்பதாக “ஐசியுஎன்” அமைப்பின் சிகப்புப் பட்டியலில் இடம்பெற்றுள்ளன. கடந்த 30 வருடங்களில்( இவற்றின் மூன்று பரம்பரை காணும் காலப்பகுதியில்) காட்டெருமைகளின் தொகை குறைந்தபட்சம் 50 வீதத்தால் அருகியிருப்பதாக அவதானிகள் கருதுகிறார்கள். உலகெங்குமுள்ள காட்டெருமைகள் தொகை அண்ணளவாக 3400 என்ற கணிப்பீட்டில், 3100 மிருகங்கள் இந்தியாவில் (குறிப்பாக பெரும்பான்மைான தொகை அஸாம் மாவட்டத்தில்) 91 வீதமும், மீதி 9 வீதம் ஏனைய நாடுகளிலும் காணப்படுவதாகக் கூறப்படுகின்றது. வீட்டு எருமைகளின் மூதாதையர்தான் இந்தக் காட்டெருமைகள் என்று நம்பப்படுகின்றது.
உடல் அமைப்பு
ஒரு வீட்டு எருமையோடு ஒப்பீடு செய்யும்போது, காட்டெருமை எடை கூடியது. இதன் எடை 600இல் ஆரம்பித்து 1200 கிலோ வரை செல்லலாம். அடைத்து வளர்க்கும் மூன்று மிருகங்களின் சராசரி எடை 900கிலோ. (1300-2600இறாத்தல்கள்) தலையிலிருந்து முழு உடம்பினதும் நீளம் 240-300செ.மீ) . வால் 60-100செ.மீற்றர் நீளம் கொண்டது. ஆண் பெண் இரண்டுக்கும் கொம்புகள் இருக்கும். நெற்றியை ஒட்டிய  பகுதியில் இரு கொம்புகளுக்கும் .இடையே 2மீற்றர் துார அளவிற்கு இநதக் கொம்பு படர்ந்திருக்கின்றது. தோல் சாம்பர் கலந்த கறுப்பாக இருக்கும். தலை அளவோடு ஒப்பிடும்போது இதன் காது, அளவில் சிறியது .    வால் நுனியில்அடர்த்தியான உரோமம் இருக்கின்றது.
வாழும் இடங்கள்
இந்தியா, நேபாளம், பூட்டான், தாய்லாந்து, கம்போடியா ஆகிய நாடுகளிலும்,  உறுதிப்படுத்தப்படாத  ஒரு தொகை மயன்மாரிலும், அழிந்த நிலையில் பங்களாதேஷ், லாவோஸ். இலங்கை ஆகிய நாடுகளிலும் இந்தக் காட்டெருமைகள் காணப்படுகின்றன. ஈரலிப்பான புற்றரைகளிலும், சகதி நிறைந்த வெளிகளிலும், தாவரங்கள் செறிந்து வளர்ந்த ஆற்றுப் பள்ளத்தாக்குப் பிரதேசங்களிலும் இவை நடமாடுகின்றன.நேபாளத்திலுள்ள வனவிலங்கு காப்பகமொனில் (Koshi Tappu Wildlife Reserve) இறுதியாக 2016இல் எடுத்த ஒரு கணிப்பின்படி, இங்குள்ள காட்டெருமைகள் தொகை வருடாவருடம் அதிகரித்து வருவதாகவும், 120 ஆண்கள் உட்பட முழு எண்ணிக்கை 432ஐ தொட்டு விட்டதாக அதிகாரிகள் அறிவித்திருந்தார்கள். இலங்கையிலுள்ள இனம் மிகோனா என்ற இனத்தைச் சார்ந்தது என்றும், இங்குள்ள வீட்டு எருமைகளின் வழித்தோன்றல்கள்தான் இந்த எருமைகள் என்றும் சந்தேகிப்பதால், உண்மையான காட்டெருமைகள் இங்கு இல்லையென்றே நம்பப்படுகின்றது.
மேற்கோள்கள்
பகுப்பு:எருமைகள் பகுப்பு:இந்தியப் பாலூட்டிகள்
மருதங்கோடு
மருதங்கோடு என்பது கன்னியாகுமரி மாவட்டம் விளவங்கோடு வட்டம் பாகோடு வருவாய் கிராமத்தின் பகுதியாகும். குழித்துறை-ஆலங்சோலை சாலையில், ஒரு கிராமச்சாலை இச்சிற்றூரை இணைக்கிறது. இங்குள்ள புனித அந்தோணியார் கிருத்தவ திருக்கோவில் மிகவும் புகழ்பெற்றது. ஒவ்வொரு செவ்வாய் கிழமையும் ஏராளமான மக்கள் இங்கு வழிபட வருகின்றனர். இங்குள்ள சிவன் கோவில் சுமார் 500 ஆண்டுகள் பழமை வாய்ந்தது. மக்களின் முக்கிய தொழில் நெசவு, பாய்முடைதல், சோப்புத் தயாரித்தல் ஆகும். ஓர் ஏழைகள் இல்லமும் அனாதை இல்லமும் இங்கு இயங்கி வருகின்றன.
மேற்கோள்கள்
பகுப்பு:கன்னியாகுமரி மாவட்டத்திலுள்ள கிராமங்கள்
மூ. மாரிமுத்து
'''மூ. மாரிமுத்து''' ஓர் இந்திய அரசியல்வாதியும், முன்னாள் தமிழ்நாட்டு சட்டமன்ற உறுப்பினரும் ஆவார். இவர் 1967 மற்றும் 1971 தேர்தல்களில் தலைவாசல் தொகுதியில் இருந்து, திராவிட முன்னேற்றக் கழக வேட்பாளராக, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.
மேற்கோள்கள்
பகுப்பு:திராவிட முன்னேற்றக் கழக அரசியல்வாதிகள் பகுப்பு:தமிழக அரசியல்வாதிகள் பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள் பகுப்பு:4 ஆவது தமிழ்நாடு சட்டமன்ற உறுப்பினர்கள் பகுப்பு:5 ஆவது தமிழ்நாடு சட்டமன்ற உறுப்பினர்கள் பகுப்பு:சேலம் மாவட்ட நபர்கள்
தீப்தி கபூர்
தீப்தி கபூர் இந்தியாவின் உத்தரப்பிரதேச மாநிலத்தை பூர்விகமாக கொண்ட, ஆங்கில மொழியில் புதினங்களை எழுதிவரும் நாவலாசிரியரும், பத்திரிகையாளருமாவார். தற்போது போர்த்துகல் நாட்டின் லிஸ்பன் நகரத்தில் வசித்து வரும் இவர், 2015 ம் ஆண்டு முதல் எழுதி வருகிறார். ஒரு மோசமான பண்பு, என்ற அவரது முதலாவது புதினம் 2015 ம் ஆண்டில் வெளியிடப்பட்டது. இந்தியாவில் உள்ள ஒரு இளம் பெண்ணைப் பற்றியும்,அவளை உடைத்து உருமாற்றும் காதலைப் பற்றியுமான நாவல்.
2023 இல், தீப்தி தனது இரண்டாவது நாவலான துணைக்கான காலம் (ஏஜ் ஆஃப் வைஸ்) என்ற தலைப்பில் வெளியிட்டுள்ளார். இந்நாவல் வெளிவருவதற்கு முன்பதாகவே, அதன் உரிமைகளை வரப்போகும் பெரிய தொலைக்காட்சித் தொடருக்காக FX ஸ்டுடியோவிற்கு விற்றுள்ளார்.
தீப்தி, டேராடூனில் உள்ள பெண்கள் உறைவிடப் பள்ளியான வெல்ஹாம் பெண்கள் பள்ளியில் பள்ளிக்கல்வியையும், தில்லி பல்கலைக்கழகத்தில் பத்திரிக்கையியல் படிப்பில் இளங்கலையும் படித்துள்ளார். அதைத் தொடர்ந்து சமூக உளவியலில் முதுகலைப் பட்டமும் பெற்றுள்ளார்.
மேற்கோள்கள்
பகுப்பு:21 ஆம் நூற்றாண்டு இந்தியப் பெண் எழுத்தாளர்கள் பகுப்பு:வாழும் நபர்கள்
சிவானந்த போத சாரம்
சிவானந்த போத சாரம் என்னும் நூல் கமலை ஞானப்பிரகாசர் இயற்றியது.
இந்த நூலின் பெயரில் ‘சாரம்’ என்னும் சொல் சேர்க்கப்பட்டுள்ளதால் ‘சிவானந்த போதம்’ என்னும் நூல் முன்பே இருந்தது எனவும், அதன் சாரமாக இந்த நூல் இயற்றப்பட்டது எனவும் கருத இடமுண்டு.
சைவ சித்தாந்த நெறியில் 30 அவதாரங்கள் கூறப்படும்.
அவற்றின் நிலைகளைப் 10 காரியங்களில் (தசகாரியம்) அடக்கிக் காட்டுவர். இவற்றை விளக்கிக் கூறுவது இந்த நூல்.
அடிக்குறிப்பு
பகுப்பு:16 ஆம் நூற்றாண்டுத் தமிழ் நூல்கள் பகுப்பு:சைவ சமய நூல்கள்
சிவலார்பட்டி ஊராட்சி
சிவலார்பட்டி ஊராட்சி (Sivalarpatti Gram Panchayat), தமிழ்நாட்டின் தூத்துக்குடி மாவட்டத்தில் உள்ள புதூர் வட்டத்தில் அமைந்துள்ளது. இந்த ஊராட்சி, விளாத்திகுளம் சட்டமன்றத் தொகுதிக்கும் தூத்துக்குடி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2511 பேர் ஆவர். இவர்களில் பெண்கள் 1255 பேரும் ஆண்கள் 1256 பேரும் உள்ளடங்குவர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
வங்கடை
வங்கடை அல்லது வங்கடைப் பாறை (Torpedo scad) என்பது ஒரு கடல் மீன் இனமாகும். இது ஜாக் மற்றும் பாரை குடும்பத்தில் வகைப்படுத்தப்பட்டுள்ளது. வங்கடை மீன்களானது வெப்பமண்டல இந்தோ பசிபிக் பகுதி முழுவதும் பரவி உள்ளது. மேற்கில் தென்னாப்பிரிக்காவிலிருந்து கிழக்கில் தொங்கா வரையும், வடக்கில் யப்பான் மற்றும் தெற்கில் ஆஸ்திரேலியா வரை பரவியுள்ளது. இது பாறை மீன்களின் கூட்டத்தோடு சேர்ந்து திரியும். இதன் செவுல் மூடியில் உள்ள கருப்புத் திட்டும், நீண்டு வளைந்த பக்கத் துடுப்பும் இவற்றை எளிதில் அடையாளம் காணப் பயன்படுகின்றன. இதில் பதிவுசெய்யப்பட்ட மிகப்பெரிய மீன் 80 செமீ நீளம் மற்றும் 4 கிலோ எடையுள்ளது. இருப்பினும் இது 40 செமீக்கும் குறைவான நீளத்திலேயே பொதுவாக காணப்படுகிறது. இது ஒரு இரைகௌவல் இனமாகும். இது பலவகையான மீன்களையும், தலைக்காலிகளையும், ஓட்டுடைய கணுக்காலிகளையும் உணவாக கொள்கிறது. இந்த இனம் வளரவளர உணவில் சில மாற்றங்கள் ஏற்படுகின்றன. வங்கடை மீன்களில் பெண் மீன்கள் 22 செமீ அளவு, ஆண் மீன்கள் 26.4 செமீ அளவு அடையும்போது பாலியல் முதிர்ச்சி அடைகின்றன. இந்தியாவில் மார்ச் மற்றும் சூலை மாதங்களுக்கு இடையில் முட்டையிடுகின்றன, அங்கு குடம்பி வளர்ச்சி மற்றும் மார்போமெட்ரிக்ஸ் பற்றிய குறிப்பிடத்தக்க ஆராய்ச்சி மேற்கொள்ளப்பட்டது.
இந்தியா உட்பட இந்தோ-பசிபிக் முழுவதும் மீன்வளத்தில் வங்கடை மிகவும் முக்கியத்துவம் வாய்ந்ததாக உள்ளது. புள்ளிவிவரங்களின் படி (இந்தியாவை தவிர்த்து) இந்த இனங்களின் வருடாந்திர மீன் பிடிப்பு 1997 இல் 70,000 டன்னிலிருந்து 2007 இல் 107,000 டன்னாக உயர்ந்துள்ளது. இந்த தரவுகளிலிருந்து இந்த மீன்களின் முக்கிய பயனர்களாக இந்தோனேசியா மற்றும் மலேசியா ஆகியவை உள்ளன.
விளக்கம்
வங்கடை மீனின் செவுல் மூடியில் உள்ள கருப்புப் பொட்டும், நீண்டு வளைந்த பக்கத் துடுப்பும் இவற்றை எளிதில் அடையாளம் காணப் பயன்படுகின்றன. வங்கடையின் இருபுறங்களிலும் முன்பறமிருந்து பின்புறம் வரை கடினமான கூரிய செதில் வரிசைகள் உள்ளன. வால் நோக்கி செல்லச் செல்ல இந்த செதில்கள் கரடுமுரடாக, தடிமனாக இருக்கும்.
போவோன்டொ
போவோன்டொ, தென் இந்தியாவில், குறிப்பாக தமிழ்நாட்டில் உள்ள குளிர்பானம் ஆகும். இந்த குளிர்பானம் திராட்சை-கோலா சுவை கொண்டிருக்கும். போவோன்டொவை தமிழ்நாட்டைச் சேர்ந்த காளிமார்க் நிறுவனம் தயாரித்து விற்பனை செய்துவருகின்றது. காளிமார்க் நிறுவனம் 1916 ஆம் ஆண்டு திரு. பழனியப்ப nadar ஆல் விருதுநகர் மாவட்டத்தில் தொடங்கப்பட்டது.
வரலாறு
1916 ஆம் ஆண்டு விருதுப்பட்டியில் (இன்றைய விருதுநகர்) பழனியப்ப நாடார் காளிமார்க் என்ற பெயரில் உள்நாட்டில் தயாரிக்கப்பட்ட கரியமிலவளி ஏற்றப்பட்ட குளிர்பானத்தின் விற்பனையைத் தொடங்கினார். 1948 ஆம் ஆண்டு இதன் முத்திரையையும் சேர்த்து காளிமார்க் நிறுவனத்தின் பெயர் பதிவுசெய்யப்பட்டது. காளிமார்க் நிறுவனத்தின் இரண்டாம் தலைமுறையினர் 1959 ஆம் ஆண்டு போவோன்டொவை அறிமுகப்படுத்தினர்.
செயற்பாட்டு மற்றும் சந்தைப்படுத்தல்
இங்கிலாந்தின் ஸ்பென்சர் மற்றும் அமெரிக்காவின் பெப்சி மற்றும் கோக் போன்ற பன்னாட்டு நிறுவனங்கள் குளிர்பான சந்தையில் நுழைந்து இந்திய நிறுவனங்களையும் குளிர்பானச் சந்தையையும் கையகப்படுத்திய போதும் வாடிக்கையாளர்களின் நன்மதிப்பு, வலுமிக்க தயாரிப்பு மற்றும் விற்பனைக் கட்டமைப்புகளால் சந்தையில் நிலைநின்று இப்போது ஒரு 100 கோடி ரூபாய் மதிப்புள்ள வணிகப்பொருளாக திகழ்கின்றது.
சான்றுகள்
பகுப்பு:பானங்கள் பகுப்பு:தமிழர் நிறுவனங்கள்
இராமேஸ்வரர் சந்தன மாரியம்மன் கோயில்
இராமேஸ்வரர் சந்தன மாரியம்மன் கோயில் தமிழ்நாட்டில் இராமநாதபுரம் மாவட்டம், இராமேஸ்வரர் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பதினெட்டாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. ஆடி மாதம் முக்கியத் திருவிழா நடைபெறுகிறது.
மேற்கோள்கள்
பகுப்பு:இராமநாதபுரம் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
நீலம்
நீலம் (Blue) என்பது ஏழு முதன்மை நிறங்களுள் ஒன்றாகும். 440 முதல் 490 நானோமீட்டர் வரை அலைநீளம் கொண்ட ஒளிக்கதிர்களின் பிரதிபலிப்பு, நீல நிறத்தை உண்டாக்குகிறது.
தேசிய நிறங்கள்
மதச் சார்பின்மையைக் குறிக்கும் வகையில் நீல நிறம் விளையாட்டுகளுக்கான இந்தியாவின் தேசிய நிறமாக்கப்பட்டுள்ளது.
ஸ்காட்லாந்து, அர்ஜென்டினா, ஃபின்லாந்து, கிரீஸ், கௌதமாலா, இசுரேல், சோமாலியா ஆகிய நாடுகளின் தேசிய நிறம் நீலமும் வெள்ளையுமாகும்.
மதங்களில்
கிறித்தவத்தில் நீல நிறம் கன்னி மேரியுடன் தொடர்புடையதாய்க் கருதப்படுகிறது.
இந்து சமயத்தில் திருமால் நீல மேனி உடையவராயும், சிவன் ஆலகாலக் கொடு நஞ்சை அருந்தி அது அவரது கழுத்தில் தங்கியதால் நீலகண்டராகவும் கருதப்படுகின்றனர்.
ஆதாரங்கள்
பகுப்பு:நிறங்கள்
தசகாரியம் (சிதம்பரநாதர் நூல்)
தசகாரியம் என்னும் சைவ சித்தாந்த நூல் சிதம்பரநாத தேசிகர் என்பவரால் தனிநூலாக இயற்றப்பட்டுள்ளது.
மேற்கோள் குறிப்பு
பகுப்பு:சைவ சித்தாந்த தமிழ் இலக்கியம்
தாப்பாய் ஊராட்சி
தாப்பாய் ஊராட்சி (Thappai Gram Panchayat), தமிழ்நாட்டின் திருச்சிராப்பள்ளி மாவட்டத்தில் உள்ள புள்ளம்பாடி வட்டாரத்தில் அமைந்துள்ளது. இந்த ஊராட்சி, லால்குடி சட்டமன்றத் தொகுதிக்கும் பெரம்பலூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011-ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1537 ஆகும். இவர்களில் பெண்கள் 763 பேரும் ஆண்கள் 774 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
வேதியியற் சமன்பாடு
வேதிச் சமன்பாடு (Chemical equation) என்பது ஒரு வேதி வினையை குறியீடுகள் மற்றும் வாய்ப்பாடுகள் வடிவத்தில் எடுத்துக் கூறும் குறியீட்டு முறையாகும். இச்சமன்பாட்டில் வினைபடு பொருள்கள் இடதுபக்கத்திலும் வினை விளைபொருள்கள் வலது பக்கத்திலும் இடம்பெறுகின்றன. இச்சமன்பாடுகளில் இடம்பெறும் ஒவ்வொரு குறியீடு மற்றும் வாய்ப்பாடுகளுக்கு அடுத்ததாக இடம்பெற்று இருக்கும் குணகங்கள் விகிதவியல் எண்களின் முழு மதிப்புகளாகும். முதல் வேதிச் சமன்பாடு 1615 இல் யீன் பெகுயின் என்பவரால் எழுதப்பட்டது.
வேதிச்சமன்பாட்டை உருவாக்குதல்
ஒரு வேதிச் சமன்பாட்டில் வினையில் பங்குபெறும் வேதிப் பொருள்களின் மூலக்கூற்று வாய்ப்பாடுகள்  இடம்பெறுகின்றன. வினையில் பங்குபெறும் பொருட்கள் என்பவை அவ்வினையின் தொடக்கத்தில் பங்கேற்கும் வேதிப்பொருள்களையும், வினையின் முடிவில் உருவாகும் புதிய வேதிப் பொருள்களையும் குறிக்கும். வினையின் தொடக்கப் பொருள்கள் வினை படு பொருள்கள் என்றும் வினை முடிவில் தோன்றும் பொருட்கள் வினை விளைபொருள்கள் என்றும் கருதப்படுகின்றன. இடது புறத்தில் வினைபடு பொருள்களும் வலது பக்கத்தில் வினை விளை பொருள்களும் எழுதப்படுவது வழக்கம் ஆகும். இவ்விரு பகுதிகளையும் பிரித்துக் காட்ட ஒரு படுக்கை வாட்டிலான அம்புக் குறியீடு (\rightarrow இடப்படுகிறது. வழக்கமாக வேதியியலில் இந்த அம்புக் குறியை கொடுக்கிறது அல்லது உற்பத்தி செய்கிறது என்று பொருள் கொள்வர். வினையில் பங்கேற்கும் ஒவ்வொரு வேதிப் பொருளுக்கும் இடையில் கூட்டல் குறியீடு (+) இடுவர்.
எடுத்துக்காட்டாக ஐதரோகுளோரிக் அமிலமும் சோடியமும் வினைபுரிந்து சோடியம் குளோரைடும் ஐதரசனும் உற்பத்தி செய்யப்படுகின்றன என்பதை பின்வருமாறு வேதிச் சமன்பாடாக எழுதலாம்.
இச்சமன்பாட்டை படிக்கும் போது  இரண்டு எச்.சி.எல் கூட்டல் இரண்டு என்.ஏ  கொடுக்கிறது இரண்டு என்.ஏ.சி. எல் கூட்டல் எச் இரண்டு என படிக்க வேண்டும். சிக்கலான வேதிப்பொருள்களின் சமன்பாட்டை எழுதிப் படிக்கையில் ஐயூபிஏசி முறைப் பெயர்களைப் பயன்படுத்தி வாசிக்க வேண்டும். இவ்வினையையே பின் வருமாறு படிக்கலாம். இரண்டு ஐதரோகுளோரிக் அமிலம் கூட்டல் இரண்டு சோடியம் கொடுக்கிறது இரண்டு சோடியம் குளோரைடு கூட்டல் ஐதரசன் இரண்டு எனப் படிக்கலாம்.
இரண்டு ஐதரோகுளோரிக் அமில மூலக்கூறுகள் இரண்டு சோடியம் மூலக்கூறுகளுடன் சேர்ந்து  இரண்டு சோடியம் குளோரைடு மூலக்கூறுகளையும் ஐதரசன் வாயுவையும் உற்பத்தி செய்யப்படுகிறது என்பது இச்சமன்பாட்டின் பொருளாகும். இரண்டு ஐதரோகுளோரிக் அமில மூலக்கூறுகளுடன் வினைபுரிய தேவை என்பதையும் இச்சமன்பாடு கூறுகிறது. வினையின் முடிவில் இரண்டு மூலக்கூறு சோடியம் குளோரைடும் ஓர் ஈரணு மூலக்கூறான ஐதரசனும் உருவாகின்றன என்பதையும் இச்சமன்பாடு கூறுகிறது. மேலும் ஒவ்வொரு இரண்டு மூலக்கூறு ஐதரசன் குளோரைடு இரண்டு மூலக்கூறு சோடியத்துடன் வினைபுரியும் போதெலாம் ஓர் ஈரணு ஐதரசன் வாயு உருவாகும் என்ற செய்தியையும் இதிலிருந்து அறியமுடிகிறது. வேதிப் பொருள்களுக்கு முன்னால் இடப்படும் எண்கள் விகிதவியல் குணகங்கள் ஆகும். நிறை அழிவின்மை விதியின் அடிப்படையில் வேதிச் சமன்பாடுகளை சமப்படுத்துவதற்காக இக்குணகங்கள் இடப்படுகின்றன.
பொதுவான குறியீடுகள்
பல்வேறு வகையான வினைகளை வேறுபடுத்திக் காட்டுவதற்காக குறியீடுகள் பயன்படுத்தப்படுகின்றன. வினை வகைகளை குறிக்க பின் வரும் குறியீடுகள் பொதுவாக இச்சமன்பாடுகளில் பயன்படுத்தப்படுகின்றன.
குறிப்பாக அயனியாக்க வினைகளில் வினைகளில் பங்கேற்கும் பொருள்களின் அடிப்படை நிலைகளான திண்மம், நீர்மம், வாயு ஆகியனவற்றைக் குறிக்கும் எழுத்துகளும் பொருள்களுக்கு பின்னால் எழுதுவது வழக்கம் ஆகும். திண்மப் பொருள்களைக் குறிப்பிட (தி) என்றும் திரவத்தைக் குறிப்பிட  (நீ) என்றும் வாயுப் பொருள்களைக் குறிப்பிட (வா) என்றும் நீரிய கரைசல் என்பதைக் குறிப்பிட (நீர்) என்றும் எழுதி வேறுபடுத்திக் காட்டுவார்கள். நடைபெறும் வினைக்கு அளிக்கப்படும் ஆற்றல் வெப்ப ஆற்றலாக இருந்தால் அம்புக்குறிக்கு மேலாக டெல்டா எனப்படும் (\Delta) என்ற குறியீடும், அளிக்கப்படும் ஆற்றல் ஒளி ஆற்றலாக இருந்தால் h\nu என்ற குறியீடும் பயன்படுத்தப்படுகிறது. கதிரியக்க வினை போன்ற வினைகளின் சமன்பாடுகளுக்கு சில குறிப்பிட்ட குறியீடுகள் பயன்படுவதுண்டு. எடுத்துக்காட்டாக ஏபர் செயல்முறையில் நிகழும் வினையை பின்வருமாறு குறிக்கப்படுகின்றது.
வேதிச்சமன்பாடுகளைச் சமப்படுத்துதல்
வினையில் ஈடுபடும் பொருள்களின் மொத்தப் பொருண்மை வினையில் விளைகின்ற பொருள்களின் மொத்தப்பொருண்மைக்குச் சமம் என்பது நிறை அழிவின்மை விதியாகும். இவ்விதியின் படி ஒரு வேதி வினையில் பங்குபெறும் பொருள்களின் அளவு விண்னையில் விளையும் பொருள்களின் எண்னிக்கைக்குச் சமமாக இருக்க வேண்டும். அதாவது சமன்பாட்டின் இடது பக்கத்தில் ஈடுபடும் மூலக்கூறுகளின் எண்ணிக்கை வலது பக்கத்தில் விளையும் மூலக்கூறுகளின் எண்ணிக்கைக்குச் சமமாக இருக்க வேண்டும். ஒரு வேதி வினை எடுத்துக்காட்டுக்காக சமப்படுத்தி காட்டப்படுகிறது. மீத்தேன் ஆக்சிசனில் எரிந்து கார்பனீராக்சைடும் நீரும் உருவாகின்றன என்பது வினையாகும்.
இதை பின்வரும் சமன்பாடாக எழுதலாம்.
CH4 + O2 → CO2 + H2O
சமன்பாட்டை உற்று நோக்கும்போது நிறை அழிவின்மை விதியின்படி சமன்பாடு சமப்படுத்தப்படவில்லை என்பதை அறியலாம். ஐதரசன் இடது புறத்தில் 4 அணுக்களும் வலது புறத்தில் இரண்டு அணுக்களும் சமமின்றி காணப்படுகிறது. எனவே சமன்பாடு சமப்படுத்த வேண்டும். முயன்று தவறி கற்றல் முறையில் முயற்சிக்கும் வகையில் மீத்தேனுக்கு முன்னால் 1 என்ற எண்ணை இடலாம்.
1 CH4 + O2 → CO2 + H2O
அடுத்து கடைசியாக உள்ள ஆக்சிசன் சமமாக உள்ளதா என ஆய்வுசெய்தால் வலது பக்கம் நான்கு ஆக்சிசன் அணுக்களும் இடது பக்கம் 2 ஆக்சிசன் அணுக்களும் சமமின்றி உள்ளதை அறியலாம்.. இடது புறத்தில் உள்ள ஆக்சிசனுக்கு முன்னால் 2 என்ற எண்னை இட்டால் முழுமையாக சமப்படுத்தப்பட்ட சமன்பாடு கிடைக்கிறது.
CH4 + 2 O2 → CO2 + 2 H2O
மேற்கோள்கள்
பகுப்பு:விகிதவியல் பகுப்பு:சமன்பாடுகள் பகுப்பு:வேதியியல்
அன்னபூர்ணாபுரம் சந்தனமாரியம்மன் கோயில்
அன்னபூர்ணாபுரம் சந்தனமாரியம்மன் கோயில் தமிழ்நாட்டில் திருநெல்வேலி மாவட்டம், அன்னபூர்ணாபுரம் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் சந்தன மாரியம்மன் சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. ஆடி மாதம் கொடைவிழா முக்கிய திருவிழாவாக நடைபெறுகிறது.
மேற்கோள்கள்
பகுப்பு:திருநெல்வேலி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
கல்யாணஒடை காமாட்சியம்மன் கோயில்
கல்யாணஒடை காமாட்சியம்மன் கோயில் தமிழ்நாட்டில் தஞ்சாவூர் மாவட்டம், கல்யாணஒடை என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் காமாட்சியம்மன் சன்னதியும், விநாயகர் உபசன்னதியும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் காமிகாகம முறைப்படி ஒருகாலப் பூசை நடக்கின்றது. ஆடி மாதம் ஆடி வெள்ளிக்கிழமை முக்கிய திருவிழாவாக நடைபெறுகிறது.
மேற்கோள்கள்
பகுப்பு:தஞ்சாவூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
நந்தி மலை
பெயர்க்காரணம்
நந்தி மலை என்னும் பெயர் ஏற்பட்டதற்கான காரணம் குறித்துப் பல கதைகள் உள்ளன. சோழர் காலத்தில் இம்மலை ஆனந்தகிரி என அழைக்கப்பட்டது. யோக நந்தீசுவரர் இங்கே தவம் செய்த காரணத்தால் இம்மலைக்கு நந்தி மலை எனப் பெயர் வந்தது என்று கூறுவதுண்டு. இம்மலை உச்சியில் சோழர்கள் கட்டிய போக நந்தீசுவரர் கோவில் உள்ளது. இம்மலை துயில்கொள்ளும் நந்தியின் உருவத்தில் இருப்பதால் இம்மலைக்கு நந்திமலை என்ற பெயர் ஏற்பட்டிருக்கலாம் என்ற கருத்தும் உண்டு.
வெளி இணைப்புகள்
பகுப்பு:கர்நாடகத்தில் உள்ள மலைகள் பகுப்பு:கர்நாடகம் புவியியல் தொடர்பான குறுங்கட்டுரைகள் பகுப்பு:கருநாடகக் கோட்டைகள்
ஆந்திரப் பல்கலைக்கழகம்
ஆந்திரப் பல்கலைக்கழகம், ஆந்திர பிரதேசத்தில் விசாகப்பட்டினத்தில் உள்ள ஒரு பழமையான பல்கலைக்கழகமாகும். இது 1926 ஆம் ஆண்டில் தொடங்கப்பட்டது.
ஏர்ஆசியா இந்தியா
ஏர் ஆசியா இந்தியா ஓர் மலிவுவிலைஇந்திய விமான சேவை நிறுவனமாகும்.மலேசியாவை சேர்ந்த ஆர்ஆசியா நிறுவனத்தின் இந்திய பிரிவான இதன் கூட்டு நிறுவனமான டாடா சன்ஸ் நிறுவனம் 51% பங்குகளை கொண்டுள்ளது. பெங்களூருவை தலைமையிடமாக கொண்ட இதன் முதல் சேவை சூன் 12 2014ல் தொடங்கியது.
வரலாறு
2013ல் இந்திய அரசின் வெளிநாட்டு முதலீட்டு கொள்கையின் படி 49%வரை அயல்நாட்டினர் வானூர்தி நிறுவனங்களில் முதலீடு செய்யலாம் எனும் அடிப்படையில் டாட்டா சன்ஸ் குழுமத்துடன் இணைந்து 2014 மே 1ல் தனது முதல் உள்நாட்டு சேவையை தொடங்கியது,
ஆந்திரப் பல்கலைக்கழகம்
மேற்கோள்கள்
பகுப்பு:ஆந்திரப்பிரதேச பல்கலைக்கழகங்கள் பகுப்பு:1926 ஆம் ஆண்டில் ஏற்படுத்தப்பட்ட கல்வி நிறுவனங்கள்
ஏர்ஆசியா இந்தியா
விமான சேவைகள்
ஏர் ஆசியா இந்திய பிரிவில் நாள் ஒன்றிற்கு 100க்கும் மேற்பட்ட விமான சேவைகள் மூலம் 21 நகரங்களை இணைக்கிறது பகுப்பு:இந்திய வானூர்தி நிறுவனங்கள்
கிளென் மாக்சுவெல்
கிளென் ஜேம்சு மாக்சுவெல் (Glenn James Maxwell, பிறப்பு: 14 அக்டோபர் 1988) ஆத்திரேலியத் துடுப்பாட்ட வீரர் ஆவார். இவர் விக்டோரிய மாநில துடுப்பாட்ட அணிக்காக விளையாடுகிறார். ஆத்திரேலிய தேசிய அணியில் தேர்வு, ஒருநாள், இருபது20 போட்டிகளிலும் விளையாடி வருகிறார். இவர் வலக்கை புறத்திருப்பப் பந்துவீச்சாளராகவும், வலக்கைத் துடுப்பாட்ட வீரராகவும் உள்ளார்.